CELEX: 62017CN0532
Language: bg
Date: 2017-09-11 00:00:00
Title: Дело C-532/17: Преюдициално запитване от Landgericht Hamburg (Германия), постъпило на 11 септември 2017 г. — Wolfgang Wirth и др./Thomson Airways Ltd.

27.11.2017   
            
            
               BG
            
            
               Официален вестник на Европейския съюз
            
            
               C 402/12
            
         Преюдициално запитване от Landgericht Hamburg (Германия), постъпило на 11 септември 2017 г. — Wolfgang Wirth и др./Thomson Airways Ltd.
   (Дело C-532/17)
   (2017/C 402/14)
   Език на производството: немски
   
      Запитваща юрисдикция
   
   Landgericht Hamburg
   
      Страни в главното производство
   
   
      Жалбоподатели: Wolfgang Wirth, Theodor Mülder, Ruth Mülder, Gisela Wirth
   
      Ответник: Thomson Airways Ltd.
   
      Преюдициални въпроси
   
   Следва ли понятието „опериращ въздушен превозвач“, използвано в Регламент (ЕО) № 261/2004 на Европейския парламент и на Съвета от 11 февруари 2004 година относно създаване на общи правила за обезщетяване и помощ на пътниците при отказан достъп на борда и отмяна или голямо закъснение на полети, и за отмяна на Регламент (ЕИО) № 295/91 (1) (наричан по-нататък „Регламент № 261/2004“), да се тълкува в смисъл, че въздушен превозвач съгласно този регламент е и предприятието, което наема друг въздушен превозвач в рамките на т.нар. wet lease — наемане на самолет с целия му екипаж за изпълнение на договорно определен брой полети — като първото предприятие обаче не носи основната отговорност за изпълнението на съответните полети и това е указано на пътниците, тъй като в потвърждението на тяхната резервация е посочено: полетът „се изпълнява от …“?
   
      (1)  ОВ L 46, стр. 1.